14 mense dood in Bronkhorstspruit-ongelukArgieffoto Veertien mense is dood toe ‘n minibustaxi en ‘n vragmotor Woensdagmiddag in Bronkhorstspruit, oos van Pretoria, gebots het. “Al 14 mense was in die taxi, wat in twee geskeur is,” het Johan Pieterse, woordvoerder van Tshwane nooddienste, gesê. Twee mense is kritiek beseer en ‘n ander persoon is in ‘n ernstige toestand. Die beseerdes is op die toneel behandel en is na nabygeleë hospitale geneem. Paramedici verwag dat nog mense moontlik aan hul beserings kan beswyk.